Store deler av handlingen foregår på den tidligere fengselsøya Alcatraz.
***The Rock*** er en amerikansk actionthriller fra 1996 regissert av Michael Bay. Filmen handler om en gruppe leiesoldater som okkuperer den tidligere fangeøya Alcatraz. Derfra truer de med å angripe San Francisco med kjemiske stridsmidler hvis ikke myndighetene betaler dem en stor sum penger. En FBI-agent blir satt på saken. Han må søke hjelp fra en fange som er den eneste som har klart å rømme fra fangeøya. Hovedrollene spilles av Sean Connery, Nicolas Cage og Ed Harris. 

*The Rock* ble en av de mest sette filmene i 1996. Den ble Nicolas Cages store internasjonale gjennombrudd som skuespiller. Året etter spilte han hovedrollen i to påkostede actionfilmer: *Con Air* og *Face/Off*.

Handling
--------

En gruppe elitesoldater ledet av oberst Francis X. Hummel okkuperer den tidligere fangeøya Alcatraz («The Rock») og tar 81 turister som gisler. Derfra truer han med å sende stridshoder med VX-gass mot San Francisco hvis ikke myndighetene betaler 100 millioner dollar i kompensasjoner til etterlatte fra soldater som har omkommet i hemmelige operasjoner. 

Et spesielt sammensatt SEAL-team blir satt inn for å forsøke å uskadeliggjøre rakettene før de avfyres. Med på laget er også FBI-agent Stanley Goodspeed som er spesialist på kjemiske stridsgasser. Han trenger hjelp fra noen som kjenner fangeøya på innsiden. Valget faller på den britiske spesialsoldaten John Patrick Mason, som er den eneste fangen som noen sinne har klart å rømme fra Alcatraz. Han holdes imidlertid i forvaring av amerikanske myndigheter. En avtale om frigivelse må derfor inngåes.

Om filmen
---------

### Økonomi og popularitet

*The Rock* ble en stor publikumsuksess. Den innbrakte 335 millioner dollar på verdensbasis, hvorav 134 millioner i USA alene. Den ble den fjerde mest innbringende kinofilmen på verdensbasis i 1996 og den syvende mest innbringende i USA. Den ble med sine drøyt 200 000 besøkende den fjerde mest besøkte filmen på norsk kino i 1996.

Produksjonskostnadene var på 75 millioner dollar.

### Anmelderne

Filmen fikk blandet mottakelse fra kritikerne, noe som gjenspeiles i at den har fått 66 % på Rotten Tomatoes og 58 % på Metacritic. Den amerikanske filmanmelderen Roger Ebert gav den så mye som 3,5 av 4 stjerner, mens Leonard Maltin gav den to av fire stjerner.

*VGs* anmelder gav den terningkast fem og skrev at: «The Rock er en filmatisk storebror til «Indiana Jones». Større, med kraftigere lydnivå og sydd sammen med et stramt militærsnitt i fasongen». *Aftenpostens* Per Haddal beskrev den som førsteklasses spenning og skrev videre at: «Her er musikken pulsjagende, hendelsene regissert med stø hånd, klippingen ytterst poengtert, eksplosjonene i den gamle fangeøys indre korridor-nett imponerende». *Dagbladets* anmelder gav den terningkast tre. Det norske filmnettstedet *CINERAMA* gav den terningkast fem i 1999.

### Priser

Både Cage og Connery ble tildelt hver sin Blockbuster Entertainment Award. Filmen ble videre tildelt en BMI Film & TV Awards, Golden Screen, Jupiter Award og MTV Movie Award.

### Innspilling

Filmen ble innspilt høsten 1995 og vinteren 1996. Opptakene ble i hovedsak gjort i San Francisco. Noen scener ble også foretatt i Los Angeles.

Rolleliste
----------

* Sean Connery - John Patrick Mason
* Nicolas Cage - Dr. Stanley Goodspeed
* Ed Harris - Brig. Gen. Francis X. Hummel
* John Spencer - FBI Direktør James Womack
* David Morse - Major Tom Baxter
* William Forsythe - Spesialagent Ernest Paxton
* Michael Biehn - Kommandør Anderson
* Vanessa Marcil - Carla Pestalozzi
* John C. McGinley - Kaptein Hendrix
* Gregory Sporleder - Kaptein Frye
* Tony Todd - Katein Darrow
* Bokeem Woodbine - Sersjant Crisp
* Jim Maniaci - Menig carpetti
* Greg Collins - Menig Gamble
* Brendan Kelly - Menig Cox

Irak-krigen
-----------

I 2016 ble det kjent at den britiske etterretningorganisasjonen MI6 hadde hatt mistanke om at en av deres kilder hadde hentet inspirasjon fra filmen angående Saddam Husseins påståtte kjemiske våpenprogram. Dette gikk spesielt på den scenen i filmen som viste at de kjemiske våpnene var lagret i glasskuler.

De feilaktige påstandene om at Irak var i besittelse av masseødeleggelsesvåpen ble brukt som begrunnelsen for den britisk-amerikanske invasjonen av Irak.

Referanser
----------

1. ↑  «'The Rock' 20 Years Later: Nicolas Cage Still in Awe Over Working With Hero Sean Connery». *Entertainment Tonight* **(engelsk)**. 10. november 2016. Besøkt 22. mars 2018.
2. 1 2  «The Rock (1996) - Box Office Mojo». *www.boxofficemojo.com* **(engelsk)**. Besøkt 21. mars 2018.
3. ↑  «Top 1996 Movies at the Worldwide Box Office». *The Numbers*. Besøkt 19. januar 2020.
4. ↑  «Top 1996 Movies at the Domestic Box Office». *The Numbers*. Besøkt 19. januar 2020.
5. ↑  *Hvem, hva, hvor: Aftenpostens aktuelle oppslagsbok*. Oslo: Schibsted. 1997. s. 153. ISBN 8251616638.
6. ↑  «The Rock». *Rotten Tomatoes* **(engelsk)**. Besøkt 5. april 2019.
7. ↑  «The Rock». *Metacritic*. Besøkt 21. mars 2018.
8. ↑  Ebert, Roger. «The Rock Movie Review & Film Summary (1996) | Roger Ebert». *www.rogerebert.com* **(engelsk)**. Besøkt 21. mars 2018.
9. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
10. ↑  «BIG BANG!». *VG*. 5. juli 1996.
11. ↑  Haddal, Per (5. juli 1996). «film Førsteklasses spenning». *Aftenposten*.
12. ↑  Ellingsen, Thor (5. juli 1996). «General går amok». *Dagbladet*.
13. ↑  «Filmguiden CINERAMA.no - DVD: The Rock (1996) - anmeldelse». *cinerama.no*. 2. mars 1999. Arkivert fra originalen 22. mars 2018. Besøkt 19. januar 2020.
14. ↑   .  Manglende eller tom `|tittel=` (hjelp)
15. ↑   .  Manglende eller tom `|tittel=` (hjelp)
16. ↑  Shoard, Catherine (8. juli 2016). «'It was such obvious bullshit': The Rock writer shocked film may have inspired false WMD intelligence». *the Guardian* **(engelsk)**. Besøkt 22. mars 2018.

Eksterne lenker
---------------

* (en) *The Rock* på Internet Movie Database Rediger på Wikidata

* (no) *The Rock* hos Filmfront Rediger på Wikidata

* (sv) *The Rock* i Svensk Filmdatabas Rediger på Wikidata

* (da) *The Rock* i Danmark Nationale Filminstitut Rediger på Wikidata

* (en) *The Rock* på AllMovie Rediger på Wikidata

* (fr) *The Rock* på Allociné Rediger på Wikidata

* (nl) *The Rock* på MovieMeter Rediger på Wikidata

* (en) *The Rock* på Turner Classic Movies Rediger på Wikidata

* (en) *The Rock* på Rotten Tomatoes Rediger på Wikidata

* (en) *The Rock* på Metacritic Rediger på Wikidata

| * v
* d
* r
Filmer regissert av Michael Bay |
| --- |
| 1990-tallet | 
* *Bad Boys* (1995)
* *The Rock* (1996)
* *Armageddon* (1998)

 |
| 2000-tallet | 
* *Pearl Harbor* (2001)
* *Bad Boys II* (2003)
* *The Island* (2005)
* *Transformers* (2007)
* *Transformers: De beseirede slår tilbake* (2009)

 |

|  |  |
| --- | --- |
| Oppslagsverk/autoritetsdata | VIAF
 |